HOTĂRÂREA COMITETUL NAŢIONAL PENTRU SITUAȚII DE URGENȚĂ nr. 29 din 13.06.2020 privind propunerea unor măsuri de relaxare necesare în contextul epidemiologic actual

📌Art.1
(1) În baza propunerii Institutului Național de Sănătate Publică, se aprobă, începând cu data de 15.06.2020 ora 00:00, eliminarea măsurilor de carantină/izolare la locuință/locația declarată de persoana în cauză, împreună cu colocatarii, inclusiv familia/aparținătorii, după caz, pentru persoanele asimptomatice care vin în România din următoarele țări: Austria, Bulgaria, Cehia, Cipru, Croația, Confederația Elvețiană, Germania, Grecia, Islanda, Letonia, Liechtenstein, Lituania, Malta, Norvegia, Slovacia, Slovenia și Ungaria.
(2) Lista cu țările care fac obiectul prevederilor de la alin.(1) se publică de Institutul Național de Sănătate Publică pe site-ul [www.insp.gov.ro.](https://l.facebook.com/l.php?u=http%3A%2F%2Fwww.insp.gov.ro%2F%3Ffbclid%3DIwAR3Km0u9HWq1wUO4B4JGG9ochUFzwiboQ_AgiY15wwceVKEPmbXIbXZmmtI&h=AT1DuqQJPoYBPrcIIgDXerJ-KcTbpHG1Gq_fKPpzSSKByaxZYfdWxqToHpqS9qAoCw6xEPOuFr6iQKmLqO9TabZ2oKUB0j-WeFv3X4BH6k6OOvX6FCokTCr4TVj77LVAJt9SPUvlhev5nWUj2L1pUgLBGgaLEF6LcKgS0bIFdCwfyDENF4PuOlDofhAhmOVKdvjo_s5TIhuc5gL2NS9aHOWP-C6wPt9pCuqA_uGQaLtW3yycTtLdEkTZMmo0RPNJRArlIbZ1_TNWHMgfv1a-hjpKNdW2D3C9BRu8NmH-HEiuPHGKEdC15KZph_7sjwMtj1K69zXlDC6n2-PEyzNEIKhXJ0zE8mQKpq1MkqvMvK1W0eyU_Lk94op4hPOFMciR9XtC5iTWeqQSSZihc6irCLQZ9Be98ZRQ5iSviD46SsrIt8AvF66VWbjndGU1UchwtAEYr8TPLPgsjPMrmUNUI7BoEiEOENLfHjizsexkWQM7cp503Ug2lZBV02zR6Q7W9ONQ2CgABNm0_rqpDHTJ-l5t1BQJlKeNWL1PaEsrH787dtRnvCtvBs-xXwZseMW3-J-IOWdaAoMvU6dIsN-e9WMHnvMyID7yFE_ItbOB6M5xKeNdFcTLlkjhOvHzlmt-vjwctGt9)

📌Art.2
Zborurile către și dinspre țările care fac obiectul excepției prevăzute la art. 1, se vor relua în condițiile stabilite de HG 394/2020 privind declararea stării de alertă și măsurile care se aplică pe durata acesteia pentru prevenirea și combaterea efectelor pandemiei de COVID -19, cu modificările și completările ulterioare

📌Art.3
(1) Lista cu țările pentru care se aplică eliminarea măsurilor de carantină/izolare, se actualizează săptămânal de către Institutul Național de Sănătate Publică, în fiecare zi de luni până la ora 16:00, în vederea introducerii în listă a unor noi țări.
(2) Lista actualizată va intra în vigoare la 24 ore de la momentul aprobării acesteia de către CNSU.

📌Art.4
Situația epidemiologică din țările pentru care se aplică eliminarea măsurilor de carantină/izolare la locuință/locația declarată, se monitorizează de către Institutul Național de Sănătate Publică, care, în cazul unei evoluții nefavorabilesusținută pe o perioada de 14 zile, va propune CNSU eliminarea acestora din lista prevăzută la art.1..

📌Art.5
Prezenta hotărâre se comunică tuturor componentelor Sistemului Național de Management al Situațiilor de Urgență, pentru punere în aplicare prin ordine și acte administrative ale conducătorilor acestora.